
Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi"
Izdoti saskaņā ar Nekustamā īpašuma valsts kadastra likuma 
 22. panta 5., 7. un 8. punktu, 24. panta piekto daļu, 60. un 88. pantu 
 un Zemes pārvaldības likuma 13. panta pirmās daļas 5. punktu
· Izdarīt Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi" (Latvijas Vēstnesis, 2012, 68. nr.; 2014, 41., 257. nr.; 2018, 183. nr.; 2019, 245. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Nekustamā īpašuma valsts kadastra likuma22. panta  5., 7. un 8. punktu, 24. panta piekto daļu, 60. un 88. pantu un Zemes pārvaldības likuma 13. panta pirmās daļas 5. punktu".
· 2. Papildināt ar 1.13. apakšpunktu šādā redakcijā:
· "1.13. gadījumus, kad var neveikt kadastrālo uzmērīšanu."
· 3. Papildināt ar 3.1 punktu šādā redakcijā:
· "3.1 Kadastrālo uzmērīšanu var neveikt gadījumā:
· 3.11. ja par ekspluatācijā pieņemtu inženierbūvi vai normatīvajos aktos būvniecības jomā noteikto pirmās grupas ēku (turpmāk - pirmās grupas ēka) iesniegts izpildmērījums;
· 3.12. ja par ēku vai telpu grupu no būvniecības informācijas sistēmas saņemtas ziņas un būvniecības dokumentācija kā paziņojums par būvniecību ar ierosinātāja apstiprinājumu par būvdarbu pabeigšanu;
· 3.13. ja par ēku vai telpu grupu no būvniecības informācijas sistēmas saņemtas ziņas un būvniecības dokumentācija - paskaidrojuma raksts ar pašvaldības būvvaldes vai citas institūcijas, kas veic būvvaldes funkcijas, izdarītu atzīmi par būvdarbu pabeigšanu;
· 3.14. ja par nepabeigtu jaunbūvi (ēka, kurai nav izbūvēti visi stāvi vai visi konstruktīvie elementi) iesniegta deklarācija;
· 3.15. ja par zemes vienības daļu iesniegts šo noteikumu 23.1.1.apakšpunktā noteiktais grafiskais pielikums."
· 4. Papildināt ar 3.2 punktu šādā redakcijā:
· "3.2 No būvniecības informācijas sistēmas saņemts būvniecības ierosinātāja paziņojums par būvniecību, pabeidzot būvdarbus, vai paskaidrojuma raksts ar pašvaldības būvvaldes vai citas institūcijas, kas veic būvvaldes funkcijas, izdarītu atzīmi par būvdarbu pabeigšanu ir uzskatāms arī par iesniegumu kadastra objekta reģistrācijai vai kadastra datu aktualizācijai. Kadastra objekta datu reģistrāciju vai kadastra datu aktualizāciju Valsts zemes dienests veic atbilstoši Administratīvā procesa likumā noteiktajai kārtībai."
· 5. Papildināt ar 9.5. apakšpunktu šādā redakcijā:
· "9.5. saņemts būvniecības ierosinātāja būvniecības informācijas sistēmā iesniegts paziņojums par būvniecību, pabeidzot būvdarbus, vai paskaidrojuma raksts ar pašvaldības būvvaldes vai citas institūcijas, kas veic būvvaldes funkcijas, izdarītu atzīmi par būvdarbu pabeigšanu."
· 6. Papildināt ar 28.2 punktu šādā redakcijā:
· "28.2 Kadastra informācijas sistēmā nereģistrē būvi, ja tā atbilst vismaz vienam no šādiem kritērijiem:
· 28.21. saskaņā ar normatīvajiem aktiem būvju klasifikācijas jomā tā nav klasificējama kā būve;
· 28.22. visas telpas ēkā ir ar telpas augstumu mazāku par 1,60 m, izņemot ēku, kurai ir izbūvētas vai saglabājušās tikai ārtelpas ar vismaz vienu ēkas konstruktīvo elementu – pamatiem;
· 28.23. inženierbūvei neeksistē tās daļa, kurai ir jāeksistē, lai noteiktu būves faktiskos apjoma rādītājus atbilstoši būvju kadastrālās uzmērīšanas jomas normatīvajiem aktiem."
· 7. Papildināt ar 28.3 punktu šādā redakcijā:
· "28.3 Būves datus Kadastra informācijas sistēmā reģistrē ar noteiktību:
· 28.31. laukumam, tai skaitā apbūves laukumam - 0,1 m2;
· 28.32. tilpumam, tai skaitā būvtilpumam un ietilpībai - 1 m3;
· 28.33. telpu grupas un telpas platībai grīdas līmenī - 0,1 m2;
· 28.34. būves augstumam - 0,1 m;
· 28.35. pārējiem lineāriem izmēriem, tai skaitā telpas augstumam - 0,01 m."
· 8. Izteikt 29.1. apakšpunktu šādā redakcijā:
· "29.1. iesniedz iesniegumu, kuram pievieno kādu no šādiem dokumentiem (ja tie nav būvniecības informācijas sistēmā):
· 29.1.1. vienu no likumā "Par nekustamā īpašuma ierakstīšanu zemesgrāmatās" noteiktajiem dokumentiem, kas apliecina būves vai telpu grupas tiesisku iegūšanu;
· 29.1.2. pašvaldības būvvaldes vai citas institūcijas, kas veic būvvaldes funkcijas izdotu dokumentu (piemēram, izziņu, būvatļauju) par jaunbūvi, kurā norādīts būvniecības tiesiskais pamats un jaunbūves raksturojums;
· 29.1.3. būvvaldē akceptētu būvniecības dokumentāciju, kurā iekļautā inženierbūve ir identificējama ar būvi, par kuru ierosināta reģistrācija, vai, ja tādas dokumentācijas nav, inženierbūves pasi un reģistrācijas apliecību (ja normatīvie akti to paredz);".
· 9. Izteikt 29.2. apakšpunktu šādā redakcijā:
· "29.2. iesniedz inženierbūves datu deklarāciju (1.pielikums), pievienojot grafisko pielikumu un šo noteikumu 29.1.1., 29.1.2. vai 29.1.3.apakšpunktā minēto dokumentu, ja tas ir ierosinātāja rīcībā un tas nav būvniecības informācijas sistēmā;".
· 10. Papildināt ar 29.5. apakšpunktu šādā redakcijā:
· "29.5. būvniecības ierosinātājs būvniecības informācijas sistēmā iesniedz paziņojumu par būvniecību un būvniecības informācijas sistēmā apstiprina būvdarbu pabeigšanu;".
· 11. Papildināt ar 29.6. apakšpunktu šādā redakcijā:
· "29.6. būvniecības ierosinātājs būvniecības informācijas sistēmā iesniedz paskaidrojuma rakstu ar pašvaldības būvvaldes vai citas institūcijas, kas veic būvvaldes funkcijas, izdarītu atzīmi par būvdarbu pabeigšanu."
· 12. Papildināt ar 29.7. apakšpunktu šādā redakcijā:
· "29.7. iesniedz nepabeigtas jaunbūves deklarāciju, kurai pievieno:
· 29.7.1. ēkas novietnes izpildmērījuma plānu, kurā norādīta ēkas kontūra;
· 29.7.2. ēkas fotoattēlu par faktisko situāciju;
· 29.7.3. būvatļauju, ja tā nav būvniecības informācijas sistēmā."
· 13. Izteikt 29.1 punktu šādā redakcijā:
· "29.1 Šo noteikumu 29.3., 29.4. un 29.7. apakšpunktā noteiktā dokumenta paraugu un aizpildīšanas kārtību publicē Valsts zemes dienesta tīmekļvietnē (www.vzd.gov.lv)."
· 14. Papildināt ar 29.2 punktu šādā redakcijā:
· "29.2 Ēkas stāva plānu izgatavo, izņemot šo noteikumu 29.4. un 29.7. apakšpunktā noteiktajos gadījumos, kā arī pirmās grupas ēkai vai otrās grupas palīgēkai šo noteikumu 29.5. un 29.6. apakšpunktā noteiktajos gadījumos. Ēkas stāva plāna izgatavošanas gadījumā to bez apsekošanas apvidū veic no būvniecības informācijas sistēmā esošajiem dokumentiem un plānā iekļauj norādi par to, ka stāva plāns ir izgatavots bez apsekošanas apvidū no būvniecības dokumentācijas vai, ja tas nav iespējams un ierosinātājs izsaka šādu vēlmi, plānu izgatavo, veicot kadastrālo uzmērīšanu ar apsekošanu apvidū."
· 15. Papildināt ar 29.3 punktu šādā redakcijā:
· "29.3 Nepabeigtas jaunbūves deklarācija satur informāciju par:
· 29.31. zemes vienības kadastra apzīmējumu;
· 29.32. ēkas nosaukumu;
· 29.33. ēkas kadastra apzīmējumu, ja tāds piešķirts;
· 29.34. ēkas apsekošanas datumu (datumu, kad fiksēta faktiskā situācija apvidū);
· 29.35. būvniecības informācijas sistēmas lietas numuru, kuras ietvaros ēka tiek būvēta;
· 29.36. ēkas apbūves laukumu;
· 29.37. ēkas kopējo platību;
· 29.38. ēkas būvtilpumu;
· 29.39. ēkas virszemes stāvu skaitu;
· 29.310. ēkas virszemes stāvu vidējo augstumu;
· 29.311. ēkas pazemes stāvu skaitu;
· 29.312. ēkas pazemes stāvu vidējo augstumu;
· 29.313. ierosinātāju (vārds, uzvārds, personas kods, dzīvesvieta (fiziskai personai), nosaukums, reģistrācijas numurs, juridiskā adrese (juridiskai personai) un informācija saziņai - tālruņa numurs, elektroniskā pasta adrese);
· 29.314. apliecinājumu, ka deklarācijā noradītie dati atbilst situācijai apvidū."
· 16. Izteikt 32.1. apakšpunktu šādā redakcijā:
· "32.1. datus par būves tiesisko valdītāju, ja ir iesniegti vai būvniecības informācijas sistēmā pieejami šo noteikumu 29.1.1., 29.1.2. vai 29.1.3.apakšpunktā minētie dokumenti;".
· 17. Izteikt 32.2. apakšpunktu šādā redakcijā:
· "32.2. datus par būves lietotāju, ja nav iesniegti un būvniecības informācijas sistēmā nav pieejami šo noteikumu 29.1.1., 29.1.2. vai 29.1.3.apakšpunktā minētie dokumenti;".
· 18. Papildināt ar 32.2 punktu šādā redakcijā:
· "32.2 Pamatojoties uz nepabeigtas jaunbūves deklarāciju, tai pievienotajiem dokumentiem vai dokumentiem, kas par konkrēto būvniecības lietu pieejami būvniecības informācijas sistēmā, Kadastra informācijas sistēmā reģistrē:
· 32.21. datus par būves tiesisko valdītāju;
· 32.22. deklarācijā norādīto informāciju par ēku;
· 32.23. ēkas nolietojumu 0% (nulle);
· 32.24. ēkas galveno lietošanas veidu un vienu telpu grupu ar tādu pašu lietošanas veidu;
· 32.25. ēkas tipu;
· 32.26. vienu telpu katrā stāvā, bet telpas platību aprēķina ēkas kopējo platību izdalot ar stāvu skaitu."
· 19. Izteikt 35.2. apakšpunktu šādā redakcijā:
· "35.2. reģistrē ziņas par būvi, kas iegūtas:
· 35.2.1. būves kadastrālajā uzmērīšanā;
· 35.2.2. no būvniecības informācijas sistēmas datiem pēc paziņojuma par būvniecību;
· 35.2.3. no būvniecības informācijas sistēmas saņemtā paskaidrojuma raksta ar pašvaldības būvvaldes vai citas institūcijas, kas veic būvvaldes funkcijas, izdarītu atzīmi par būvdarbu pabeigšanu;
· 35.2.4. no izpildmērījuma plāna par ekspluatācijā pieņemtu inženierbūvi vai pirmās grupas ēku un no dokumenta par attiecīgās būves pieņemšanu ekspluatācijā. Ja lineāra inženierbūve (izņemot tiltu, viaduktu un ceļa pārvadu) izvietota vairākās administratīvajās teritorijās, to pa administratīvās teritorijas robežu sadala atsevišķās inženierbūvēs un reģistrāciju katrai inženierbūvei veic atsevišķi;
· 35.2.5. no nepabeigtas ēkas jaunbūves deklarācijas, tai pievienotajiem dokumentiem vai dokumentiem, kas par konkrēto būvniecības lietu pieejami būvniecības informācijas sistēmā."
· 20. Izteikt 35.3. apakšpunktu šādā redakcijā:
· "35.3. ievieto būves telpiskās vektordatu datnes un būves attēlus, izņemot:
· 35.3.1. šo noteikumu 29.2. apakšpunktā un 30. punktā noteiktajos gadījumos;
· 35.3.2. inženierbūves vai pirmās grupas ēkas izpildmērījumu telpiskās vektordatu datnes;
· 35.3.3. šo noteikumu 29.7.1. apakšpunktā noteiktās nepabeigtas ēkas jaunbūves novietnes izpildmērījuma plāna vektordatu datnes;
· 35.3.4. būves attēlus šo noteikumu 29.5. un 29.6. apakšpunktā minētajos gadījumos."
· 21. Izteikt 35.6. apakšpunktu šādā redakcijā:
· "35.6. ieraksta ziņas no iesniegtajiem vai būvniecības informācijas sistēmā pieejamiem dokumentiem;".
· 22. Izteikt 35.1 punktu šādā redakcijā:
· "35.1 Ja būvi Kadastra informācijas sistēmā reģistrē saskaņā ar šo noteikumu 29.3., 29.4., 29.5. vai 29.6. apakšpunktu:
· 35.11. ieraksta izpildmērījuma plānā un aktā par būves pieņemšanu ekspluatācijā, paskaidrojuma rakstā, apliecinājuma kartē vai paziņojumā par būvniecību norādīto informāciju par būvi;
· 35.12. ieraksta pašvaldības būvvaldes vai citas institūcijas, kas veic būvvaldes funkcijas, apstiprinātā dokumentā norādīto ekspluatācijā pieņemšanas gadu;
· 35.13. nosaka būves nolietojuma procentu:
· 35.13.1. inženierbūvei – atbilstoši normatīvajiem aktiem būves kadastrālās uzmērīšanas jomā. Nolietojuma aprēķinā par kadastrālās uzmērīšanas datumu tiek pieņemts izpildmērījumu uzmērīšanas datums;
· 35.13.2. ēkai – 0;
· 35.14. šo noteikumu 29.3. un 29.4. apakšpunktā noteiktajā gadījumā ēkai reģistrē vienu telpu grupu, bet katrā stāvā vienu telpu, kuras platība sakrīt ar ēkas apbūves laukumu, taču šo noteikumu 29.5. un 29.6. apakšpunktā noteiktajā gadījumā datus reģistrē atbilstoši saņemtajā informācijā vai dokumentācijā norādītajai telpu, telpu grupu un telpu grupu lietošanas veidu eksplikācijai, bet numerāciju telpām un telpu grupām veic atbilstoši normatīvajiem aktiem būvju kadastrālās uzmērīšanas jomā."
· 23. Izteikt 38. punktu šādā redakcijā:
· "38. Telpu grupai kadastra apzīmējumu piešķir, reģistrējot būves kadastrālās uzmērīšanas ziņas vai ziņas no būvniecības informācijas sistēmas saņemtā paziņojuma par būvniecību, vai paskaidrojuma raksta ziņas, vai pirmās grupas ēkas izpildmērījuma plāna ziņas par būvi, atbilstoši šo noteikumu 5. pielikumam."
· 24. Izteikt 39. punktu šādā redakcijā:
· "39. Atbilstoši būves kadastrālajā uzmērīšanā iegūtajām ziņām, no būvniecības informācijas sistēmas saņemtā paziņojuma par būvniecību vai no paskaidrojuma raksta iegūtajām ziņām, vai pirmās grupas ēkas izpildmērījuma plānā norādītajām ziņām Kadastra informācijas sistēmā reģistrē būves un telpu grupas datus atbilstoši šo noteikumu 5. pielikumam."
· 25. Izteikt 42. punktu šādā redakcijā:
· "42. Atbilstoši būves kadastrālajā uzmērīšanā iegūtajām ziņām, no būvniecības informācijas sistēmas saņemtā paziņojuma par būvniecību vai no paskaidrojuma raksta iegūtajām ziņām, vai pirmās grupas ēkas izpildmērījuma plānā norādītajām ziņām kadastra kartē attēlo šo noteikumu 131.3. apakšpunktā minētos telpiskos datus."
· 26. Izteikt 44. punktu šādā redakcijā:
· "44. Ja būve neietilpst Kadastra informācijas sistēmā reģistrēta nekustamā īpašuma sastāvā, atbilstoši ierosinātāja iesniegtajiem būves tiesisku iegūšanu apliecinošajiem dokumentiem ieraksta šādas ziņas par būves īpašnieku vai, ja tāda nav, tiesisko valdītāju:
· 44.1. vārdu, uzvārdu, personas kodu (fiziskai personai) vai nosaukumu, reģistrācijas numuru (juridiskai personai);
· 44.2. piederošās būves domājamās daļas."
· 27. Papildināt ar 85.9. apakšpunktu šādā redakcijā:
· "85.9. būvniecības ierosinātājs būvniecības informācijas sistēmā iesniedz paziņojumu par būvniecību un būvniecības informācijas sistēmā apstiprina būvdarbu pabeigšanu;".
· 28. Papildināt ar 85.10. apakšpunktu šādā redakcijā:
· "85.10. būvniecības ierosinātājs būvniecības informācijas sistēmā iesniedz paskaidrojuma rakstu, kas satur pašvaldības būvvaldes vai citas institūcijas, kas veic būvvaldes funkcijas, izdarītu atzīmi par būvdarbu pabeigšanu;".
· 29. Papildināt ar 85.11. apakšpunktu šādā redakcijā:
· "85.11. iesniegta nepabeigtas ēkas jaunbūves deklarācija."
· 30. Papildināt ar 86.2 punktu šādā redakcijā:
· "86.2 Šo noteikumu 85.9. un 85.10. apakšpunktā noteiktajā gadījumā stāva plānu vai telpu grupas plānu izgatavo un aktualizē, izņemot pirmās grupas ēkai vai otrās grupas palīgēkai. Ēkas stāva plāna vai telpu grupas plāna  izgatavošanas vai aktualizēšanas gadījumā to bez apsekošanas apvidū veic no būvniecības informācijas sistēmā esošajiem dokumentiem un plānā iekļauj norādi par to, ka tas ir izgatavots bez apsekošanas apvidū vai, ja tas nav iespējams un ierosinātājs izsaka šādu vēlmi, plānu izgatavo, veicot kadastrālo uzmērīšanu ar apsekošanu apvidū."
· 31. Papildināt ar 87.7. apakšpunktu šādā redakcijā:
· "87.7. paziņojumu par būvniecību vai paskaidrojuma rakstu, kas kadastra datu aktualizācijai saņemts no būvniecības informācijas sistēmas;".
· 32. Papildināt ar 87.8. apakšpunktu šādā redakcijā:
· "87.8. nepabeigtas ēkas jaunbūves deklarāciju."
· 33. Izteikt 91. punktu šādā redakcijā:
· "91. Atbilstoši zemes kadastrālās uzmērīšanas dokumentiem un šo noteikumu 87. punktā noteiktajām ziņām kadastra kartē aktualizē šo noteikumu 131.3. apakšpunktā minētos būves vektordatus."

